
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης τριών και μισού (3,5) στρ, στη θέση 
Κοινότητας Λειβαδιού Νομού Θεσσαλονίκης.. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Μαρ- 
κόπουλου Μεσογαίας (Ν. Αττικής). ...'. 2 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. ΓΑ899 (1) 

Κήρυξη αναδασωτέας έκτασης τριών και μισού (3,5) στρ. στη θέση Κοι¬ 
νότητας Λειβαδιού Νομού Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διατάξεις του Υπουργείου Γεωργίας: α) 160417/1180/ 
8.7.80, β) 182447/3049/24.9.80, γ) 154659/24.5.1982. 

5. Την αριθ. 636/3.3.92 πρόταση του Δασαρχείου Λαγκαδά με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Τη σύμφωνη γνώμη της Δ/νσης Δασών θεσ/νίκης, αποφασί¬ 
ζουμε: 

Κηρύσσουμε αναδασωτέα με σκοπό την διατήρηση του δάσους, που 
καταστράφηκε από πυρκαϊά την 7.2.1992, ώστε να αποκλεισθεί η διά¬ 
θεση αυτής για άλλο σκοπό τη δημόσια δασική έκταση εμβαδού τριών 
και μισού (3,5) στρεμμάτων που βρίσκεται στη θέση Κοινότητας Λειβα¬ 
διού Ν. Θεσ/νίκης και προσδιορίζεται από τα στοιχεία Α Β Γ Δ και έχει 
όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Δασική οδός 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 16 Μαρτίου 1992 
Ο Νομάρχης κ.α.α. 

ΑΝΑΣΤ. ΑΝΑΣΤΑΣΟΠΟΤΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Μαρκόπουλου 

Μεσογαίας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστού δομήσεως κλπ.» (Α' 58). 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ’ 592. 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (Α' 154), 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την από 3.4.1991 (αριθ. πρωτ. 28386/1991) αίτηση του Δημ. 
Μπλούνα ενεργούντος ως πληρεξουσίου της Ειρήνης Προεστοπού- 
λου. 

7. Την από 16.11.1990 (αριθ. πρωτ. 80150/1990) αίτηση του 
Γεωργίου Κούστελου. 

8. Την 72383/1991 πράξη συναίνεσης ενώπιον του συμβολαιογρά¬ 
φου Κωνσταντίνου Κωνσταντινίδη, της Σοφίας Κανιαδάκη. 

9. Την 400/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

10. Την 29937/18.9.1991 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων, για προέγκριση της σχετικής 
τεχνικής μελέτης, με πρόταση του Υπουργού Περιβάλλοντος, Χωροτα¬ 
ξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του συντελεστή δό¬ 
μησης που εγκρίθηκε με το από 9.7.1990 Π. Δ/γμα (Δ’ 388), από το 
βαρυνόμενο (διατηρητέο) ακίνητο, που βρίσκεται εντός του ρυμοτομικού 
σχεδίου Αθηνών, περιοχή Μεταξουργείου καιειδικότερα επί των οδών 
Σαλαμίνας αρ. 24 και Γρανικού, για το οποίο έχουν εκδοθεί οι 1552/ 
1990, 1860/1991, 1845/1990 και 1923/1991 σχετικοί τίτλοι δι¬ 
καιώματος μεταφοράς συντελεστή δόμησης, στο όνομα της Ειρήνης 


Προεστοπούλου, σε άλλο ακίνητο (ωφελούμενο), που βρίσκεται εντός 
του ρυμοτομικού σχεδίου Δήμου Μαρκοπούλου Μεσογαίας (Ν. Αττικής) 
περιοχή Αγίου Νικολάου και ειδικότερα επί της οδού Κοτοπούλη αριθ. 
2, οικοδομικό τετράγωνο 1, φερόμενο ως ιδιοκτησία των Γεωργίου 
Κούστελου και Σοφίας Κανιαδάκη, όπως το ωφελούμενο ακίνητο φαίνε¬ 
ται με στοιχεία Α, Β, Γ, Δ, Ε, Ζ, Α στο σχετικό πρωτότυπο διάγραμμα 
σε κλίμακα 1:1000, που θεωρήθηκε από τον Προϊστάμενο της Διεύθυν¬ 
σης Τοπογραφικών Εφαρμογών με την 103350/1991 πράξη του και 
που αντίτυπό του σε φωτοσμίκρυνση δημοσιεύεται με το παρόν Διά¬ 
ταγμα. 

2. Τα ειδικότερα στοιεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 253,00 τ.μ. που αντιστοιχεί σε 403,56 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 1128,80 τ.μ. 

β. Ποσοστό κάλυψης: 40%. 

γ. Συντελεστής δόμησης: 0,824. 

δ. Μέγιστο επιτρεπόμενο ύψος του ανεγερθησομένου κτιρίου: δώδεκα 
(12,00) μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 103350/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν Διάταγμα. 

Άρθρο 2 

Ακυρώνονται οι 1552/1990, 1860/1991, 1845/1990 και 
1923/1991 ονομαστικοί τίτλοι δικαιώματος μεταφοράς συντελεστή 
δόμησης. 

Άρθρο 3 

Η ισχύς του παρόντος Διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος Διατάγματος. 

Μαρμαράς Χαλκιδικής, 23 Δεκεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΑΧΙΛΛΕΑΣ ΚΑΡΑΜΑΝΛΗΣ 



ίΐΟ 

